Ziua Mondială a Poeziei, la Liceul Tehnologic din Ocna Mureș: Recital de muzică și versuri și expoziție de grafică și desen
Pentru elevii și profesorii de la Liceul Tehnologic Ocna Mureș "Ziua Mondială a Poeziei" a însemnat o zi a bucuriei sufletești, prilejuită de momentul cultural-artistic realizat de poetul Ioan Hădărig, prof. Marius Moga și de elevi din Clubul "Prietenii Bibliotecii".
Omul de cultură Ioan Hădarig, director al Centrului Multicultural "Liviu Rebreanu" Aiud a făcut, la începutul întâlnirii, referiri la "cuvânt" și la ceea ce înseamnă poezie. A prezentat, apoi, o parte din volumele editate în cadrul Centrului Multicultural și Revista Astra aiudeană, coordonată de prof. Despina Stanciu. Lectura domniei sale, din volumul "Poems/Poeme", de Ioan Hădărig, a marcat cel mai emoționant moment al evenimentului.
Citește și: FOTO Performanță triplă la olimpiade pentru un elev din Apuseni: David Dragoș, calificare la faza națională de matematică și chimie și locul doi la informatică
Profesorul Marius Moga a susținut un recital de muzică pe versurile poeților: Mihai Eminescu, Lucian Blaga, Livia Rebreanu Hulea, Adrian Păunescu.
Biblioteca Școlară a organizat o expoziție cu lucrările de grafică și desen ale elevului Alexandru Danciu și cu fotografiile elevilor: Roberto Prodan, Bogdan Imbrea, Darius Popa, Diana Aleman, Daiana Bornemitza, Szilard Vigh și Mădălin Sabău, de la Cercul de Fotografie.
Elevii Cercului de Muzică: Andreea Răduleț, Ramona Puteanu, Sorin Gașpar, Andrei Stoica, Duțu Grasian au prezentat un recital muzical pe versuri de dragoste. Nicolae Iriza și Samuel Sechel ne-au impresionat cu moment muzical de jazz la chitară bass și tobe.
De la Cercul de poezie, Daniela Maiuș a debutat cu primele versuri, iar Sorina Teodora Puia și-a recitat versurile publicate în Antologia "Conexiuni". Poetul Ioan Hădărig și prof. Marius Moga au apreciat activitatea cultural-artistică a elevilor prezentați și au propus o colaborare mai strânsă, în cadrul parteneriatul dintre Liceul Tehnologic Ocna Mureș și Centrul Multicultural "Liviu Rebreanu" Aiud, care se derulează de aproximativ de 15 ani.
Luminița Bugan, bibliotecară
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Secțiune Articole Similare
-
Opinii - Comentariiacum 4 zile
-
Opinii - Comentariiacum 7 ore
-
Opinii - Comentariiacum 4 zile
18 martie: Inventatorul român Traian Vuia realizează, la Paris, primul zbor autopropulsat
-
Opinii - Comentariiacum 2 zile
20 martie, o zi cu zâmbete: Se sărbătorește Ziua Internațională a Fericirii
-
Opinii - Comentariiacum o zi
-
Ştirea zileiacum 5 zile
Ziarul "Unirea" din Alba Iulia angajează REDACTORI pentru ediția online. Cerințe și responsabilități